Նույն թեմայի վերաբերյալ ԳԱԼԱ-ի լրագրողը զրուցեց նաև քեսաբահայ Հակոբ Պետրջիկյանի հետ, ով իր խոսքում ընդգծեց. «Իրավիճակն այստեղ այնպիսին է, որ բոլորն էլ ցանկանում են վերադառնալ ետ՝ Քեսաբ՝ իրենց տները: Եվ մենք այժմ ցանկանում ենք ազատագրել Քեսաբը: Իսկ թե ինչպես՝ աջակցելով և համագործակցելով սիրիական զորքերի հետ, փորձելու ենք հնարավորինս օգտակար լինել զորքին, թեկուզ չնչին, բայց փորձելու ենք: Վահան Բադասյանը մեզ աջակցելու համար է հիմա գտնվում այստեղ: Եվ առհասարակ աշխարհի տարբեր կետերից են գալիս այստեղ մեզ օժանդակելու համար: Մենք մոտ 2300 հոգի ենք, և ակնհայտորեն 2000-ը ցանկություն ունի աջակցելու սիրիական բանակին»: